Estudió en Kaunas, Vilna y Tubinga. En l' universidat d' ista zaguera ciudat se doctoró en 1946 con a tesi clamada Entierros en Lituania en tiempos prehistoricos. A suya formación académica estió interdisciplinaria y incluyó conoixencias basicas de lingüistica, etnolochía y historia d' a religión, lo qual yera inusual pa un arqueologo. En 1941 se casó con l'arquitecto Jurgis Gimbutas (1918-2001), con qui tenió tres fillas. Sus estudeos y cursa se veyioron constantment interrumpius por as suyas migracions, primer en 1944 enta Austria, fuyindo de l'Exercito Royo de l'Unión Sovietica, que anexó Lituania en a Republica Socialista; dimpués d' Austria a Alemanya, ya en zaguerías d' a Segunda Guerra Mundial; y en 1949 a Estaus Unius, an finalment se radicó.